kardosdrur/scandi-wiki huggingface dataset:
Estimated time of arrival

Estimated Time of Arrival eller ETA betyder direkte oversat "Anslået tidspunkt for ankomsten". ETA er en tidsangivelse for, hvornår en given genstand, person, fil etc. forventes at ankomme til et bestemt sted. 
ETA anvendes internationalt blandt militære styrker, redningstjenester og politi, men anvendes også ofte i forbindelse med offentlige transportmidler i de fleste engelsksprogede lande. Her angives det forventede ankomst tidspunkt for tog, busser, fly og lignende som ETA ofte parret med dets supplement, "Estimated Time of Departure" (Forventet afgangstidspunkt) eller "ETD", for at angive den forventede afgangstidspunkt for en bestemt tur.

Indenfor fly- og skibsnavigation angiver ETA helt specifikt et udregnet ankomsttidspunktet baseret på den hastighed, hvormed fartøjet har dækket den tilbagelagte distance hidtil. Den resterende afstand deles med den hastighed som tidligere målt til det forventede ankomsttidspunkt – ETA. Denne særlige metode tager ikke hensyn til eventuelle uventede begivenheder (såsom nye vindretninger), der kan opstå på vejen til flyets destination.

Tid
Transport
Bønne (Vigna)

Bønne (Vigna) er en slægt med ca. 100 arter, som er udbredt i tropiske områder af Afrika og Asien. Det er krybende eller klatrende (enkelte arter: oprette) urteagtige planter eller halvbuske. Ingen af arterne har torne, men nogle danner rodknolde. Bladene er spredtstillede, stilkede og oftest uligefinnede. Småbladene er helrandede eller lappede. Blomsterne sidder enkeltvis eller få sammen ved bladhjørnerne eller i endestillede stande. De enkelte blomster er 4- eller 5-tallige og uregelmæssige med gulle, purpurrøde eller violette kronblade. Frugterne er bælge med 3-50 frø. Frøene er nyreformede eller kvadratiske.

Her beskrives kun de arter og underarter, der er økonomisk betydningsfulde i Danmark.

 Azukibønne (Vigna angularis)
 Bambarajordnød (Vigna subterranea)
 Mungbønne (Vigna radiata)
 Måttebønne (Vigna aconitifolia)
 Risbønne (Vigna umbellata)
 Sneglebønne (Vigna caracalla)
 Urdbønne (Vigna mungo)
 Vignabønne (Vigna unguiculata)
 Catjangbønne (Vigna unguiculata ssp. cylindrica)
 Meterbønne (Vigna unguiculata ssp. sesquipedalis)
Ars nova (flertydig)

Ars nova kan have flere betydninger:

 Ars nova – en stilistisk musikperiode i senmiddelalderen, først og fremmest i Frankrig
 Ars Nova Copenhagen – et københavnsk kor der har specialiseret sig i tidlig og ny vokalmusik
Mungbønne

 
Mungbønne (Vigna radiata), også skrevet Mung-Bønne, er en enårig, urteagtig plante med en opret, stærkt forgrenet vækst. Visse af sorterne har derimod en krybende eller slyngende vækst. Frøene, mungbønner, er en del af den lokale basisføde i hele Sydøstasien. Desuden fremstilles nudler af det pulveriserede mel, og endelig spises mungbønner som "bønnespirer".

Beskrivelse 
Stænglerne er tæt dækket af stive, brune hår. Bladene sidder spredt, og de er langstilkede og trekoblede. Småbladene er bredt ovale og hele eller 2-3 lappede. Begge bladsider er som regel dækket af hår eller skæl, men helt glatte former findes også. 

Blomstringstiden afhænger af spiringstidspunktet. Blomsterne er samlet i små stande ved bladhjørnerne. De er uregelmæssige og formet som typiske ærteblomster med grønlige eller snusket-gule kronblade. Som regel modner der kun to eller tre frugter fra hver blomstestand. Det er cylindriske bælge, som bliver udstående, bulede og næsten sorte ved modenhed. Frøene er ærtestore og runde, aflange eller næsten terningeformede med grøn eller gulllig skal og en aflang, hvidlig "navleplet". Hver bælg rummer 7-20 frø.

Rodnettet er kraftigt og dybtgående. Blomsterne er selvbestøvende.

Højde x bredde og årlig tilvækst: 1,00 x 0,50 m (100 x 50 cm/år).

Hjemsted 
Mungbønne stammer oprindeligt fra Sydkina, Indien, Sri Lanka, Indokina, Indonesien, Papua New Guinea og Australien. Man formoder, at artens vilde form, Vigna radiata ssp. sublobata, har haft sin oprindelse i Indiens savanneområder, hvor den oprindeligt var en del af den hastigt voksende urteflora, som udnyttede monsunregnen.

Anvendelse 

Mungbønne er en hurtig afgrøde (ca. 60 dage fra spiring til høst), men den kræver megen varme i vækstperioden: 25-30° dagligt er bedst for den. Man bruger frøene, "mungbønner", som kan koges hele, eller de kan afskalles, formales og indgå som bærende element i den lokale basisføde i hele Sydøstasien. Desuden fremstilles der nudler af det pulveriserede mel, og endelig spises mungbønner som "bønnespirer".

Underarter 
 Vigna radiata ssp. sublobata – Vild mungbønne, som vokser i det meste af Sydøstasien, på New Guinea og i det nordlige Australien

Note 

Nytteplanter
Bælgfrugter
Bønne (Vigna)
Ihor Bjelanov

Ihor Ivanovytj Bjelanov ( ,   ; født 25. september 1960 i Odessa i Ukraine, daværende Sovjetunionen) er en tidligere sovjetisk og ukrainsk fodboldspiller, mest kendt for sin tid hos Dynamo Kijev og Borussia Mönchengladbach. Han blev kåret til Årets Fodboldspiller i Europa i 1986.

Bjelanov spillede for SKA Odessa (1979–80), Tjornomorets Odessa (1981–84) og Dynamo Kijev (1985–89), hvor han var med til at vinde UEFA Pokalvindernes Turnering i 1986. I 1989 fik Belanov klarsignal til at spille i udlandet, og flyttede til Vesttyskland hvor han fik kontrakt med Borussia Mönchengladbach. Han debuterede i Bundesligaen den 4. november 1989.

Efter bare 24 kampe og fire mål for klubben, flyttede han til 2. Bundesliga-holdet Eintracht Braunschweig hvor han debuterede 27. april 1991 og han scorede 13 mål i 38 kampe. I 1995 flyttede han tilbage til Ukraine og til sin tidligere klub Tjornomorets Odessa hvor han spillede sæsonen 1995-96, og afsluttede karrieren hos Metalurh Mariupol i sæsonen 1996-97.

Bjelanov spillede 33 landskampe for Sovjetunionen og scorede otte mål. Han huskes bedst for det legendariske mål, han scorede mod Belgien ved VM i 1986. Efter spillerkarrieren har han prøvet sig med varierende held som træner/klubejer i Schweiz, og ejer i dag Ihor Bjelanovs fodboldskole i Odessa.

Eksterne henvisninger 
 Igor Belanov på UkrSoccerHistory.com

Fodboldspillere fra Ukraine
Fodboldspillere fra Dynamo Kyiv
Fodboldspillere fra Eintracht Braunschweig
Fodboldspillere fra Borussia Mönchengladbach
Deltagere ved verdensmesterskabet i fodbold 1986
Deltagere ved det europæiske mesterskab i fodbold 1988
SWAT (flertydig)

Swat eller SWAT kan henvise til flere forskellige:

 SWAT – Special Weapons And Tactics, er en taktisk politienhed indenfor det amerikanske politi.
 S.W.A.T. (film) – En film om den amerikanske specialpolitistyrke fra 2003.
 S.W.A.T. (tv-serie) – En tv-serie om den amerikanske specialpolitistyrke fra 1970'erne.
 SWAT (videospil) – En serie videospil fra Sierra
 Students Working Against Tobacco.
 Swat (Pakistan), et distrikt og en dal i den Nordvestlige Grænseprovins i Pakistan.
 Swat (flod), en flod samme sted.
 Swat (program) – Samba Web Administration Tool – grafisk opsætningsværktøj til Samba (et gratis softwareprogram til deling af filsystemer og printere mellem flere operativsystemer).
Weichering

Weichering er en kommune i Landkreis Neuburg-Schrobenhausen i Regierungsbezirk Oberbayern, i den tyske delstat Bayern.

Geografi 
Kommunen ligger i Planungsregion Ingolstadt ved Bundesstraße 16 mellem Neuburg an der Donau og Ingolstadt.

To kilometer nord for Weichering løber floden Donau, og sydbredden er skovklædt med moser. Også syd for Weichering ligger et skovområde, hvor Weicheringer See ligger. Gennem kommunen løber floden Sandrach, der afvander det mod syd liggende moseområde Donaumoos.

Bydele 
Ud over hovedbyen Weichering hører også den 3 km mod sydøst liggende landsby Lichtenau til kommunen.

Eksterne henvisninger
Dublin Bugt

Dublin Bugt (engelsk: Dublin Bay, irsk: Cuan Bhaile Átha Cliath) er en deltaformet vig i det Irske Hav ud for Irlands østkyst.

Bugten er cirka 10 km i nord-syd-retning samt omkring 7 km lang fra spidsen i Dublin by og strækker sig fra Howth Head i nord til Dalkey Point ved Dún Laoghaire i syd. Den kunstige ø Bull Island befinder sig i den nordvestlige del af bugten og har en 5 km lang sandstrand, Dollymount Strand, der udgør det forreste af et internationalt anerkendt vildfuglereservat. Dublin Bugt er det område af det Irske Hav, hvori floderne Liffey, Dodder og Tolka udmunder.

Dublin med forstæder omgiver næsten fuldstændigt bugten på tre af dens sider (vest, nord og syd), mens resten af det Irske Hav støder til mod øst. Dublin, hvis navn betyder "sorte bredning" og har det irske navn "Baile Átha Cliath", der betyder "byen omkring vadestedet ved vidjerne", blev grundlagt af nordmænd på et sted, hvor de med en primitiv bro kunne passere Liffey noget fra dens munding. Senere blev det muligt at opføre broer tættere ved flodmundingen samtidig med, at man blev i stand til at dræne det sumpede strandområde. Efterhånden udvidedes byen langs flodbreden til selve kysten og op og ned langs denne i nord-sydlig retning.

Dublin Bugt er relativt lavvandet og omfatter adskillige sandbanker og klipper på bunden, og disse har i tidens løb betydet talrige grundstødninger og havarier, især når vinden var i øst. Mange skibe og menneskeliv er gået tabt i den forbindelse, ofte blot omkring en kilometer fra kysten ved henholdsvis Howth og Dún Laoghaire. Endvidere blev under 1. verdenskrig damperen RMS Leinster sænket af en tysk ubåd, hvorved mere end 500 mennesker omkom. Skibet ligger nu på 33 m vand i bugten.

I 1972 blev det foreslået at opføre et olieraffinaderi i Dublin Bugt. Forslaget stødte imidlertid på så stor modstand fra miljøforkæmpere, at det endte med ikke at blive vedtaget. I 2002 blev det foreslået at indvinde 210.000 m² af bugten til brug for Dublin Havn, men også dette mødte stor modstand. Andre forslag om etableringen af gigantiske undersøiske gastanke og indvinding af en næsten fuldendt lagune for at opføre en forlystelsespark er heller ikke blevet gennemført.

Bugter i Atlanterhavet
Bugt
Irlands geografi
OMV AG

OMV AG (tidligere Österreichische Mineralölverwaltung AG (ÖMV)) er en østrigsk olie-, naturgas og kemikoncern. Virksomheden er med en omsætning på ca. 20 mia. Euro (2007) og 33.665 ansatte (inkl. datterselskabet Petrom i Rumænien) Østrigs største virksomhed. OMV står både for råstofindvinding, raffinering og detailsalg og har aktiviteter i 13 lande i central- og østeuropa.

OMV blev grundlagt i 1956 som Österreichische Mineralölverwaltung AG (ÖMV) af SMV, som var en virksomhed kontrolleret af den russiske besættelsesmagt. I 1966 tog man raffinaderiet udenfor Wien i brug. OMV var oprindelig en rent statsejet virksomhed, men i 1987 privatiseredes 15 % af virksomheden og den blev samtidig børsnoteret som den første statsvirksomhed i Østrig. Siden er virksomheden yderligere privatiseret og den østrigske stat ejer nu 31,5 % gennem Österreichische Industrieholding AG. 49,3 % af aktierne er på det frie marked.

I 2004 købte OMV 51 % af den statslige rumænske oliekoncern Petrom for omkring 1,5 mia. Euro, hvorved koncernen blev markedsledende i central- og østeuropa. I 2006 blev OMV engageret i Tyrkiet gennem køb af 34 % af oliekoncernen Petrol Ofisi og dermed 3.600 tankstationer, 1.000 medarbejdere og 29 % af kendte olielagre i Tyrkiet.

Referencer 

Virksomheder fra Østrig
Olieselskaber
Denmark (Kansas)

Denmark er et lille samfund i Lincoln County, Kansas. Byen er grundlagt af danske udvandrere i 1869. En kirke blev påbegyndt i 1876 og stod færdig i 1880 opført af lokale kalksten. Klokketårn og våbenhus blev tilføjet i 1901.  Et forsamlingshus blev også bygget.

Referencer

Eksterne henvisninger 
 Facebook

Byer i Kansas
Denmark (South Carolina)

Denmark er en by i den sydlige del af delstaten South Carolina i USA. Byen har et indbyggertal på  indbyggere. Den ligger i det amerikanske county Bamberg County.

Galleri

Referencer

Eksterne henvisninger 

 DiscoverSouthCaroline.com 
 WUnderground.com 

Byer i South Carolina
Alain Giresse

Alain Giresse (født 2. august 1952 i Langoiran, Frankrig) er en tidligere fransk fodboldspiller, der som midtbanespiller på det franske landshold var med til at vinde guld ved EM i 1984 og nå semifinalerne ved både VM i 1982 og VM i 1986. På klubplan var han i hele 16 sæsoner tilknyttet Girondins Bordeaux, som han vandt to franske mesterskaber og én pokaltitel med. Han afsluttede karrieren med to sæsoner hos Olympique Marseille.

Efter sit karrierestop kastede Giresse sig over trænergerningen, og har blandt andet stået i spidsen for Toulouse FC, Paris Saint-Germain samt Georgiens landshold.

Eksterne henvisninger 

 Spillerinfo 

Fodboldspillere fra Frankrig
Fodboldspillere fra Girondins Bordeaux
Fodboldspillere fra Olympique Marseille
Fodboldtrænere fra Frankrig
Deltagere ved verdensmesterskabet i fodbold 1982
Deltagere ved det europæiske mesterskab i fodbold 1984
Deltagere ved verdensmesterskabet i fodbold 1986
Bruno Bellone

Bruno Bellone (født 14. marts 1962 i Toulon, Frankrig) er en tidligere fransk fodboldspiller, der som angriber på det franske landshold var med til at vinde guld ved EM i 1984 og nå semifinalerne ved både VM i 1982 og VM i 1986. I EM-finalen i 1984 scorede han det andet mål i den franske 2-0 sejr over Spanien.

På klubplan var Bellone hovedsageligt tilknyttet AS Monaco, som han spillede for i syv sæsoner. Han havde også kortvarige ophold hos Montpellier HSC samt AS Cannes.

Eksterne henvisninger 
 Spillerinfo

Fodboldspillere fra Frankrig
Fodboldspillere fra AS Monaco FC
Fodboldspillere fra AS Cannes
Fodboldspillere fra Montpellier HSC
Deltagere ved verdensmesterskabet i fodbold 1982
Deltagere ved det europæiske mesterskab i fodbold 1984
Deltagere ved verdensmesterskabet i fodbold 1986
Patrick Battiston

Patrick Battiston (født 12. marts 1957 i Amnéville, Frankrig) er en tidligere fransk fodboldspiller, der som forsvarsspiller på det franske landshold var med til at vinde guld ved EM i 1984 og nå semifinalerne ved både VM i 1982 og VM i 1986. På klubplan spillede han udelukkende i sit hjemland, og var tilknyttet klubberne FC Metz, AS Saint-Étienne, Girondins Bordeaux samt AS Monaco.

Schumacher-sammenstødet 
Battiston er måske bedst kendt på grund af den legendarisk berygtede situation der udspillede sig i semifinale-dramaet ved VM i 1982, hvor franskmændene mødte Vesttyskland. I en løbeduel mod tyskernes målmand Toni Schumacher kastede denne sig brutalt ind i Battiston, der slog adskillige tænder ud, blev ramt af hjernerystelse og senere lå i koma. Kampens dommer dømte end ikke frispark i situationen, og Schumacher kunne uanfægtet fortsætte kampen, mens Battiston blev båret ud.

Eksterne henvisninger 
 Spillerinfo 

Fodboldspillere fra Frankrig
Fodboldspillere fra FC Metz
Fodboldspillere fra AS Saint-Étienne
Fodboldspillere fra Girondins Bordeaux
Fodboldspillere fra AS Monaco FC
Fodboldtrænere fra Frankrig
Deltagere ved verdensmesterskabet i fodbold 1978
Deltagere ved verdensmesterskabet i fodbold 1982
Deltagere ved det europæiske mesterskab i fodbold 1984
Deltagere ved verdensmesterskabet i fodbold 1986
Bernard Genghini

Bernard Genghini (født 18. januar 1958 i Soultz-Haut-Rhin, Frankrig) er en tidligere fransk fodboldspiller og nuværende fodboldtræner, der som midtbanespiller på det franske landshold var med til at vinde guld ved EM i 1984 og nå semifinalerne ved både VM i 1982 og VM i 1986. 

På klubplan var Genghini tilknyttet de franske klubber FC Sochaux, AS Saint-Étienne, AS Monaco, Olympique Marseille og Girondins Bordeaux, og havde desuden et kort ophold i schweiziske Servette FC.

Eksterne henvisninger 

 Spillerinfo

Fodboldspillere fra Frankrig
Fodboldspillere fra FC Sochaux-Montbéliard
Fodboldspillere fra AS Saint-Étienne
Fodboldspillere fra AS Monaco FC
Fodboldspillere fra Olympique Marseille
Fodboldspillere fra Girondins Bordeaux
Fodboldtrænere fra Frankrig
Maxime Bossis

Maxime Bossis (født 26. juni 1955 i Vendée, Frankrig) er en tidligere fransk fodboldspiller, der som forsvarsspiller på det franske landshold var med til at vinde guld ved EM i 1984 og nå semifinalerne ved både VM i 1982 og VM i 1986.

På klubplan var Bossis hovedsageligt tilknyttet FC Nantes, som han i alt spillede for i 13 sæsoner.

Eksterne henvisninger 
 Spillerinfo

Fodboldspillere fra Frankrig
Fodboldspillere fra FC Nantes
Fodboldspillere fra RC Paris
Deltagere ved verdensmesterskabet i fodbold 1978
Deltagere ved verdensmesterskabet i fodbold 1982
Deltagere ved det europæiske mesterskab i fodbold 1984
Deltagere ved verdensmesterskabet i fodbold 1986
Universität Mozarteum

Universität Mozarteum (ofte kaldet Mozarteum) er et anerkendt musikkonservatorium grundlagt i 1841 i Salzburg, Østrig. Mozarteum er opkaldt efter Wolfgang Amadeus Mozart, som er født i byen.

Eksterne henvisninger 
 Mozarteums officielle hjemmeside: www.moz.ac.at

Salzburg
Uddannelsesinstitutioner i Østrig
Musikkonservatorier
Mikhail Kirponos

Mikhail Petrovitj Kirponos (,  ; født 12. januar 1892 i Vertijivka Russiske Kejserrige, død 20. september 1941 i Lokhvytsja, Ukrainske SSR). Kirponos var general i den Den Røde Hær under 2. verdenskrig, men startede allerede sin militære karriere i 1915, da han deltog i 1. verdenskrig.

Militærfolk fra Sovjetunionen
Personer i 2. verdenskrig
Generaler fra Rusland
Snurre Snups Søndagsklub

Snurre Snups Søndagsklub var et program der kørte på TV 2 fra 1994 til 2005. Værten var Bubber, som snakkede med børn om forskellige emner. Der blev vist tegnefilm heriblandt Batman: The Animated Series og mere eller mindre kendte kunstnere optrådte. Dette indbefattede bl.a. Dr. Bombay, Nik & Jay, Cartoons, Muddi og Salamidrengene og Toy-Box. Andre indslag var et danseshow til sidst i programmet med "Danse-Daisy", og "Ugens Bedste Bedste" hvor et barn havde en bedsteforælder med et særligt talent.

Snurre Snups Søndagsklub blev fra 1995-1996 optaget i TV2 Østs studie i Vordingborg, senere til TV2s studie i Skovlunde vest for København og derefter på Nordisk films studier i Valby.

Eksterne henvisninger

Noter 

Børneprogrammer fra Danmark
Tv-programmer fra TV 2 Danmark
Danske tv-serier fra 1990'erne
Danske tv-serier fra 2000'erne
Per Pejstrup

Per Pejstrup (født 23. april 1936 i Randers, død 21. april 2010 på Frederiksberg) var tidligere cheffotograf på Berlingske Tidende.

De tidlige år i Randers
Per Pejstrup blev født i Randers. Hans far var ansat ved speditør S.C. Sørensen. Faren døde dog tidligt, og Per voksede op sammen med sine søskende hos en alenemor.  Per blev ansat ved Randers Amtsavis, hvor han var fastansat frem til han skulle aftjene værnepligt i 1956. I slutningen af 1956 blev han af militæret sendt til Egypten for at dække Suezkrisen.

Karriere hos AP og Berlingske
Da Per Pejstrup vendte hjem til Danmark, blev han ansat af Associated Press og udstyret med et 9 x 12 cm Speed Graphic kamera han dog fandt lidt for stort og besværligt. Han købte derfor et af de første Leica MP kameraer (nr. 215) . Associated Press var noget betænkelige ved det noget mindre negativ-format, men indså snart at billeder taget med et så diskret kamera var mere troværdige. I 1958 efter halvandet år hos AP, blev han ansat på Berlingske Tidende han bl.a. var på en 18 måneder reportage for Søndags-BT i Afrika til med sine fire Leica kameraer . Andre opgaver var portrætter af Dan Turell, royale begivenheder, reportager fra New York slumkvarterer, koncertfotos af Louis Armstrong, backstage reportage med Leonard Bernstein m.v.

Privat

Var gift med Britt Lindemann, som han oplærte til at blive fotograf. De fik sammen 2 sønner og en datter.

Udstyr
Hans kameraer var Leica MP, Leica M2, Leica M4, Leicaflex, hans linser 35mm Summilux-M, 50mm Summicron-M, 21mm Super-Aniglion-M, 200 mm Telyt m.fl., hans film Ilford HP 4, HP S, HP 3, Kodak Tri-X og senere, da 80% af hans produktion var i farver, Kodachrome II og High Speed Ektachrome .

Hans omfattende billedarkiv administreres af Scanpix.

De sidste år

Per Pejstrup døde 21. april 2010. I de sidste år af sit liv levede han en tilbagetrukken tilværelse, glemt af sin familie og nærmeste. Datteren Maren Lindemand døde samme år.   

Han efterlod sine sønner Mads Lindemann og Jens Nielsen samt datteren Pernille Nielsen.

Kilder 

Fotografer fra Danmark
André Dewavrin

Andre Dewavrin (9. juni 1911 – 21. december 1998) var en fransk officer, som gjorde tjeneste i de Frie franske styrkers efterretningsvæsen under 2. verdenskrig. 

Han var født i Frankrig som søn af en forretningsmand. Han tog eksamen som ingeniørofficer, og i 1938 begyndte han at undervise som professor på Saint Cyr militærakademiet. 

Efter 2. Verdenskrigs udbrud blev Dewavrin sendt til Norge i 1940 inden han sluttede sig til general Charles de Gaulle i Storbritannien. Han fik rang af major og overtog ledelsen af de Frie franske styrkers efterretningsenhed Bureau Central de Renseignements et d'Action (BCRA), og antog kodenavnet "Colonel Passy". Han begyndte at hjælpe med til at organisere den franske modstandsbevægelse og samarbejdede med SOE.

Dewavrin indsamlede informationer fra den franske modstandsbevægelse og planlagde operationer for 350 agenter, som blev kastet ud over Frankrig i faldskærm for at arbejde sammen med den. Han rejste med mellemrum hemmeligt til Frankrig for at mødes med modstandsbevægelsen og koordinere efterretningsindsamlingen og sabotagen. Den 23. februar 1943 landede Dewavrin med faldskærm i Frankrig sammen med Pierre Brossolette for at mødes med Jean Moulin.

Senere i 1943 blev Dewavrins organisation sluttet sammen med de Frie franske styrkers konventionelle efterretningsvæsen hvorved der etableredes DGSS under Jacques Soustelle. Dewavrin fungerede som Soustelles tekniske rådgiver indtil han overtog ledelsen af organisationen i oktober 1944. Efter invasionen i Normandiet blev Dewavrin stabschef for general Marie Pierre Koenig, lederen af Forces Françaises de l'Intérieur, den franske undergrundshær. 

Efter krigen var Dewavrin leder af efterretningsvæsenet for de Gaulles provisoriske regering indtil de Gaulle trak sig tilbage i januar 1946. Hans efterfølger anklagede Dewavrin for at have brugt penge fra De Frie Franske på egne formål. Dewavrin blev sat i fængsel i fire måneder i Vincennes. Han blev efterfølgende frikendt på grund af manglende beviser. Den britiske historiker Antony Beevor har mistanke om at han forsøgte at samle penge til at arbejde imod et muligt forsøg på kommunistisk magtovertagelse. 

Dewavrin udgav tre bind af erindringer i 1947, 1949 og 1951 og tog til sidst sin af sted fra hæren for at blive forretningsmand. 

Han spillede sig selv i Jean-Pierre Melvilles film, L'Armée des ombres.

Militærfolk fra Frankrig
Straszewo

Straszewo (russisk: Страшево) er en landsby i Polen, i Kujawsko-Vorpommern amt, i Aleksandrow Kommune i Koneck sogn i nord-centrale Polen. Byen ligger 10 km syd for Aleksandrow Kujawski og 28 km fra Toruń. Den første skriftlige oplysninger om landsbyen Straszewo kommer fra år 1250.

Ifølge data fra 2004 befolkning på omkring 430 indbyggere.

Galleri

Se også 
 Voivodskab

Eksterne henvisninger 

 Straszewo på Google Maps

Byer i Polen
Hypnotika

Hypnotika er en gruppe af lægemidler, som bruges ved behandling af søvnløshed.
Disse omfatter:

 Benzodiazepiner samt benzodiazepin-lignende midler
 Antihistaminer
 Melatonin

Farmakologi